Lopeta turha hamstraaminen ruokakaupassa! Martat listaavat: Näitä ruokia kaupasta kannattaa nyt oikeasti ostaa kotivaraksi - MTVuutiset.fi
Lopeta turha hamstraaminen ruokakaupassa! Martat listaavat: Näitä ruokia kaupasta kannattaa nyt oikeasti ostaa kotivaraksi
Lifestyle > Makuja artikkelisivu Julkaistu 13.03.2020 09:25
Koronaviruksen pelko on saanut ihmiset ostamaan varastoon monia päivittäistavaroita. MTV Uutisten saamien kuvien perusteella hyllyt ovat jopa tyhjillään hamstraanien jäljiltä. Ruokaa ei kuitenkaan kannata ostaa varastoon älyttömiä määriä, muistuttavat Martat.
Marttaliitto julkaisi ohjeistuksen siitä, miten tartutantautiepidemiatilanteessa kannattaa toimia ruokien osalta. Martat muistuttavat, että sairastumisen varalle on hyvä hankkia kotiin riittävästi elintarvikkeita, sillä sairaana ei ehkä pääse ruokakauppaan. Kuitenkaan liialliseen hamstraamiseen ei tule ryhtyä.
"Kotivaraksi kannattaa varata vain sellaisia ruokia, joita tulee normaalistikin käytettyä"
Kotona oleva varasto ruokaa ja juomaa poikkeuspäivän varalle on nimeltään kotivara. Marttojen mukaan kotivaraa suositellaan varattavaksi ainakin kolmeksi päiväksi, mutta sairausaika voi kestää pitempäänkin. Kotivaran ohjeilla voi elintarvikkeita hankkia useammaksikin päiväksi.
Älä osta liikaa ruokaa turhaan, varsinkaan pilaantuvia elintarvikkeita. Kotivara on hyvä olla, mutta kannattaa varata vain sellaisia ruokia, joita tulee normaalistikin käytettyä.
Ei kuitenkaan missään nimessä kannata ostaa ruokaa turhaan.
– Kotivaraksi kannattaa varata vain sellaisia ruokia, joita tulee normaalistikin käytettyä. Näin ruokien kierto sujuu eivätkä elintarvikkeet pääse vanhentumaan ja syntymään hävikkiä.
Mitä kaupasta sitten kannattaa nyt ostaa? Ennen kaikkea hyvin säilyviä elintarvikkeita. Tällaisia ovat muun muassa muassa näkkileipä, pähkinät, siemenet, kuivatut hedelmät, mehut, mehukeitot, murot, myslit, kala-, liha- , ja papusäilykkeet, pastat, linssit.
– Varaa tarvittaessa myös lastenruokia ja lemmikin ruokia, Martat vinkkaavat.
Kolmen päivän kotivara ruoan osalta
Martat ovat keränneet listaan esimerkkejä ruokatuotteista, joita voi hankkia kotivaraa ajatellen:
Marttojen esimerkkilista kolmen päivän ruokatarpeista yhdelle aikuiselle
Vettä, juomaa
pastaa ja viljalisäkettä
leipää ja viljatuotteita
maitoa, piimää, jogurttia tai vastaavia kasvivalmisteita
kalaa, munaa, lihaa, kasviproteiinia
öljyä, rasvoja
makeisia, suklaata
Elintarvikkeiden lisäksi on syytä varautua myös muilla välttämättömyystarvikkeilla, kuten lääkkeillä. Koko kotivara-listan löydät Marttojen sivuilta.
Pasta, vessapaperi, säilykkeet... Kauppojen hyllyt ovat tyhjentyneet kansan hamstratessa koronan varalta to 12.3.
Pääministeri Sanna Marin toppuuttelee koronaviruksen villitsemiä himohamstraajia: "En epäile etteikö kaupoissa olisi tavaraa huomennakin" la 14.3.
Helsinkiläinen Jenni on hamstrannut mittavan ruokavaraston koronan takia – moni pöyristyi tunnetun ruokabloggarin tempauksesta: "Osa pitää tätä hysterian lietsomisena" la 7.3.
Ruokaa ostetaan nyt varastoon verkkokaupasta – Matsmart: Kaksi tuotetta, joita suomalaiset ovat erityisesti hamstranneet Helsinkiläinen keittiömestari odottelee nyt "tuomionvasaraa" – lounaspöydissä hiljeni, mutta suomalaisravintolat sinnittelevät: "Ensimmäinen vääränlainen pärskäisy, niin..."